runetrust/blame-folketinget-dk huggingface dataset:
Nick Zimmermann (DF), 2023-04-27:
Og kan ordføreren måske i samme omgang nævne bare et eneste europæisk land eller et eneste sted i Danmark, hvor den muslimske indvandring har gjort en positiv forskel – et eneste sted, hvor der er kommet en hel masse fra Mellemøsten og Afrika, og hvor man er lykkedes med det og det hele bare fungerer og er fryd og gammen?
Thomas Adelskov (S), 2001-01-30:
Jeg mangler stadig væk at få svar fra hr. Brian Mikkelsen på spørgsmålet: Vil det være sådan ifølge hr. Brian Mikkelsens opfattelse, at en elev ville kunne få mere ud af at gå på en skole, hvor der er et højt karaktergennemsnit, end på en, hvor der er lidt lavere?
Villy Søvndal (SF), 2003-11-13:
Så et fælles svar til hr. Ulrik Kragh og hr. Helge Adam Møller, der synes, at det her er den mest åbne proces, de nogen sinde har oplevet, og efter hr. Helge Adam Møllers mening er man tunghør, hvis man ikke er i stand til at opfatte det.
Jesper Petersen (S), 2020-04-29:
Der var en del øffen om, hvorvidt det at lukke grænsen overhovedet var det rigtige at gøre, men man må sige, at andre lande ret hurtigt fandt ud af, at det nok var en god idé, at vi, når vi forsøgte at holde styr på smittespredningen herhjemme, så ikke bare lod turisme og andet gå uhindret hen over grænsen, men holdt fast i at tillade det for transport og arbejdstagere.
Pia Olsen Dyhr (SF), 2023-12-07:
Og det gælder, uanset om det er politikere – det tror jeg at fru Inger Støjberg har prøvet flere gange – men det gælder også, når det er religion, altså ikke når det er den enkelte religiøse person, men når det er religion , hvad enten det er kristendom eller det for den sags skyld er islam.
Gitte Seeberg (KF), 2001-03-15:
På den måde vil vi kunne se, hvad forslaget kommer til at betyde for arbejdsløsheden, sundhedstilstanden, bruttonationalproduktet osv. Vælger man f.eks. at forbyde et bestemt materiale, skal man sikre sig, at der også er en betydelig gevinst ved forbudet, for hvis det blot betyder en minimal miljøgevinst, men til gengæld betyder et enormt tab af arbejdspladser eller en forøget sundhedsrisiko som følge af brugen af et nyt produkt, har man vundet lidt, men tabt meget.
Peter Skaarup (DF), 2001-05-04:
Men når man læser forslaget, er der en del ting, som gør os meget skeptiske over for forslaget, bl.a. det forhold, som Dansk Fængselsforbund har bragt frem, hvor man siger, at der ikke reelt vil være tale om mulighed for at indespærre de her mennesker, og hvor der ikke vil være tale om, at det er fængselslignende forhold, og hvor man ikke kan garantere sikkerheden for den omkringliggende verden.
Vibeke Peschardt (RV), 2001-04-05:
Den næste del af det er, at selvfølgelig skal Folketinget ikke på nogen måde være en administrativ instans. Der bliver udstukket nogle retningslinjer i en aftale, og derefter må administrationen, og det vil så i det her tilfælde sige Miljøministeriet, rette sig, og det gør de normalt også. Spørgsmålet om afløbsproblemer er jo blevet belyst flere gange, og det er jo ikke reelt.
Villy Søvndal (SF), 2004-03-23:
Hvis man kigger på andre områder - det har vi også nævnt i lovforslaget - hvor vi har en minimumsstandard, f.eks. på folkeskoleområdet, så kan man spørge: Har det betydet, at det er blevet normen, at minimumsklassetallet er blevet det normdannende for alle skoler?
Pia Adelsteen (DF), 2019-04-04:
Jeg skal bare høre, om jeg forstod det rigtigt, sådan at Enhedslisten, hvis de får lov til at bestemme, vil nedlægge alt landbrug og al skovdrift i de nationalparker, vi har, og så sige: Det må man ikke have; nu skal der vilde heste, vilde bisoner og elge derud.
Jakob Sølvhøj (EL), 2017-11-15:
Det er jo ikke mere end 3 år siden, at Folketinget besluttede at anerkende tegnsprog som et selvstændigt sprog, således at vi på den måde levede op til forpligtelserne i FN's handicapkonvention, hvor det i artikel 30, punkt 4, hedder, at personer med handicap på lige fod med andre er berettiget til anerkendelse og støtte af deres særlige kulturelle og sproglige identitet, herunder tegnsprog og døvekultur.
Christian Friis Bach (RV), 2023-11-14:
Det var det, der skabte deres bekymring, og det var det, der omvendt skabte deres glæde, altså da jeg ytrede, at vi i Danmark står fast på, at vi skal behandle hinanden med respekt og værdighed, og at vi som parti, Radikale Venstre, ønsker at dæmme op for de koranafbrændinger.
René Gade (ALT), 2017-05-02:
Vi er med så langt, at optrapningen her tjener til en beskyttelse af de baltiske lande og Polen, men vi skal godt nok også være opmærksom på de diplomatiske retningslinjer, jeg har hørt fra vores forsvar, om, hvor langt man skal være fra grænsen, og hvordan man vil tage hensyn til netop ikke at provokere unødvendigt.
Carina Christensen (KF), 2008-11-19:
Jeg vil bare sige, at der jo er mange byer, der har spurgt om det, eller som i hvert fald har haft en føler ude om det, og derfor vil jeg sige, at man ikke på nuværende tidspunkt kan gå ind og lave en særaftale med én kommune - det ville i hvert fald være at gå bag om ryggen på alle de andre kommuner, der har spurgt om noget tilsvarende.
Sandra Elisabeth Skalvig (LA), 2025-04-25:
Vi mener, at Folketinget skal tage stilling til, hvem der skal være en del af fællesskabet, og netop derfor mener vi, at kravene skal skærpes, og at Folketinget i højere grad skal tage stilling til de enkelte personer, der er på et lovforslag om indfødsrets meddelelse.
Jens Joel (S), 2013-05-30:
Man er nødt til at holde sig inden for en ansvarlig økonomisk ramme, og det er det, som beskæftigelsesministeren og regeringen har gjort ved at præsentere et samlet bud på et sygedagpengesystem, som holder sig inden for en økonomisk ansvarlig ramme, men som samtidig sikrer, at nogle af de ret voldsomme konsekvenser for mange af de sygemeldte, som det borgerlige flertal efterlod, også bliver fjernet.
Brian Mikkelsen (KF), 2003-10-08:
Det er en udtalelse, som Leif Davidsen bekræfter i et indlæg i Politiken lørdag den 4. oktober 2003 med følgende udtalelse: »For det overordnede i den her sag ... er, at Bent Jensen var de facto boykottet i Danmarks Radio i en årrække, selv om man på tyve år kan finde et enkelt indslag fra 1984, hvor han udgav en meget omtalt bog.« Også i en artikel af Niels Lillelund i Jyllands-Posten den 28. september 2003 fremgår det, at Bent Jensen første gang var inviteret ind til en optagelse i TV-byen den 29. august 1991:
Lisbeth Bech Poulsen (SF), 2013-12-18:
Jeg tror, det er en blanding af flere ting, og jeg vil gerne understrege, at når jeg gerne havde set nogle af de ting på arbejdsmarkedsområdet indført, er det, fordi jeg synes, det er en meget alvorlig situation, og jeg tror, at Venstre kunne have hjulpet de danske lønmodtagere rigtig meget ved at have bibeholdt de ting.
Gitte Seeberg (KF), 2004-03-31:
Mit spørgsmål er simpelt hen: Hvis det nu er så vigtigt med FN, og FN har jo ikke med hensyn til resolution 1511 bedt om soldater; den går jo ikke ud på, at der skal sendes FN-soldater til Irak, den går ud på at bede landene om at støtte Irak, så forstår jeg simpelt hen ikke, hvorfor SF ikke kan støtte den.
Lars Aslan Rasmussen (S), 2017-01-11:
Jeg synes faktisk, det er et meget alvorligt eksempel, så jeg vil egentlig gerne spørge, om ministeren så deler den bekymring, man kunne have som eksempelvis dansk jøde, hvis der som nævning sad en imam fra Grimhøjmoskeen, som har opfordret til, at man dræber jøder.
Line Barfod (EL), 2005-03-17:
Men det, jeg spurgte til, var deres kollektive rettigheder, om man vil sikre, at medarbejderne ikke får forringet deres vilkår i forbindelse med, at de skal overgå enten til staten eller til kommunerne, men at de løn- og arbejdsvilkår, de har i dag, kan de også få fremover.
Ole Birk Olesen (LA), 2014-12-04:
Når 90 pct. af den NOx, som er i Danmark, kommer hertil fra udlandet, når kun 3 pct. af den samlede NOx i Danmark ifølge regeringen bliver pålagt NOx-afgift, og når NOx-afgiften kun formindsker udledningen af den NOx, der er pålagt NOx-afgift, med en tredjedel, så er vi nede på, at der kun mindskes NOx i Danmark i en mængde, der udgør 1 pct. af den samlede NOx i Danmark.
Hans Andersen (V), 2013-12-17:
Beskæftigelsesministeren synes, at dagpengeperioden skal være 2 år, og hr. Leif Lahn Jensen sender signaler om, at 2 år er helt urimeligt, at det skal være 3 eller 4 år, og han taler om et udvalg, der skal kigge på, om dagpengeperioden skal være 3 eller 4 år.
Lissa Mathiasen (S), 2003-12-19:
Spørgsmål nr. 2: Jeg formoder, at hr. Ulrik Kragh er enig med ministeren, og så vil jeg godt have hr. Ulrik Kragh til at forklare: Hvad er så årsagen til, at vi pludselig kan se fra byfornyelsen, som den er i dag, med nøjagtig den samme investering, at en lejer med en 80 m2 lejlighed kan komme ud for at få en huslejeforhøjelse på op til over 1.400 kr. mere om måneden i kraft af det her?
Lene Espersen (KF), 2008-10-22:
Jeg er helt overbevist om, at det, at der er mulighed for, at pengene kan flyde frit, er med til at skabe bedre vilkår både for boligejere, for forbrugere og for virksomheder, fordi du får lavere renter, og fordi du får bedre muligheder for at sprede dine risici.
Ole Vagn Christensen (S), 2009-04-29:
Det betyder jo bare, at man får løst en række opgaver, og samtidig får man løst nogle beskæftigelsesproblemer, og så er man også i den situation, at man på længere sigt - for der skal man selvfølgelig ikke bruge pengene til de ting - selvfølgelig kan lette skatten, hvis det er det, man vil på det tidspunkt.
Ulrik Kragh (V), 2003-02-20:
Problemet med manglende små lejligheder bliver i forvejen løst ved hjælp af boligpakken i løbet af de næste år, og endelig er kommunerne de nærmeste til at mærke behovet, hvor det er, og derfor skal Folketinget overlade beslutningerne til det yderste bæredygtige led.
Johanne Schmidt-Nielsen (EL), 2010-01-19:
Det er regeringens holdning, at der ikke er et problem, og at de her unge ikke skal kunne færdiggøre deres uddannelse, på trods af at både hr. Karsten Lauritzen og hr. Naser Khader for ganske få minutter siden har stået på talerstolen her og sagt, at de er helt enige i, at det da er et problem, der skal gøres noget ved, og som der kan gøres noget ved.
Kristian Jensen (V), 2005-04-01:
I forrige folketingssamling var hr. Morten Homann meget, meget aktiv for at sikre, at Danmark på et tidligt tidspunkt forsøgte at tage initiativer til at rette lovgivningen ind, fordi der jo netop var en retssag, der måske ville ende med, at Lenzsagen ville falde ud, som den gjorde.
Per Clausen (EL), 2005-06-14:
Nu kommer jeg fra Nordjylland, og jeg vil sige, at når jeg ser på, hvad kommunerne har af fantasifulde og kreative ideer til, hvor der kunne ligge sommerhuse, må jeg sige, at jeg i den sammenhæng er glad for, at det er miljøministeren, der har det afgørende ord, selv om man selvfølgelig kan frygte, at hr. Jørn Dohrmann og andre kan få for stor indflydelse på det sidste ord.
Thorkild B. Fransgaard (FP), 1998-11-19:
Det er et meget indviklet område og et område, der ikke er til at måle, som jeg har sagt. Jeg vil sige, som det ligger her, vil det være vanskeligt for os at stemme for forslaget, bl.a. § 7. Burde man offentliggøre resultaterne fra en kontrol? Det kan man godt gøre, men det står direkte, at det er med navns nævnelse.
Lise Bech (DD), 2024-01-24:
Derfor vil jeg gerne meddele, at Danmarksdemokraterne støtter begge beslutningsforslag, både i forhold til at sende en fregat og det nødvendige mandskab til operationer for at sikre skibsfarten i og omkring Det Røde Hav, så vi beskytter danske interesser og den internationale skibstrafik mod angreb fra houthibevægelsen i Yemen.
Lisbeth Bech Poulsen (SF), 2015-03-10:
Jeg anerkender, at det vil pålægge virksomheder i branchen nogle ekstra opgaver med at skulle tilpasse sig den nye lovgivning, f.eks. inden for deres it-systemer, men da der er tale om få virksomheder og udgifter i mindre skala og set i lyset af advarslerne om momssvindel, mener vi, at der er tale om byrder, der er til at overskue.
Frank Aaen (EL), 2010-09-07:
Hvis man f.eks. vil gøre, som Enhedslisten foreslår, nemlig at annullere skattelettelserne til de 10 pct. rigeste, dem, der har fået mest, hvis man kræver flere penge fra nordsøolien, lægger skat på spekulation og får de multinationale selskaber til at bidrage mere, er der flere penge end dem, regeringen påstår deres plan giver.
Keld Albrechtsen (EL), 1999-05-11:
Det betyder nu, at det tyske formandskab arbejder meget ihærdigt på her om få uger på Køln-topmødet at få vedtaget en køreplan for udarbejdelse af denne militære union, hvis hensigt er ganske klar, og hvis konsekvens jo også vil blive, at det, man tidligere kaldte Bangemannplanen, altså denne plan om en fælles europæisk rustningsindustri, et fælles marked for oprustning i Europa, som skal levere bl.a. disse transportfly og andre ting, som man vil udstyre sig med i EU for ikke at behøve amerikansk militær bistand, så også vil blive iværksat.
Martin Lidegaard (RV), 2015-11-10:
Det klare behov åbenbarer sig derved, at Sahelprovinsen med Mali som central spiller har potentialet til at blive det næste helvede, som vil producere et utal af flygtninge, som vil producere et utal af fordrevne, og som vil kunne udgøre en reel sikkerhedstrussel både mod EU, men ikke mindst for de mange civile, der bor i området.
Peter Skaarup (DF), 2001-10-25:
Jamen jeg må indrømme, at jeg simpelt hen ikke kan forstå den dobbeltmoral, man kan udvise her, og så endda fra Folketingets talerstol, at man siger nogle ting, at man gerne vil støtte Taiwan, og det er også en god udvikling, de er inde i; men når det så kommer til stykket og der ligger et konkret forslag på bordet, så vil man ikke støtte at give Taiwans præsident visum.
Erling Bonnesen (V), 2021-05-04:
Hvis dem, der er ansvarlige for de her afgræsningsprojekter, nu kom og sagde, at de da egentlig gerne vil have samme dispensationer til deres afgræsningsprojekter for deres kreaturer, som man har i naturnationalparkerne, ville det så være noget, ordføreren kunne bakke op om?
Jacob Buksti (S), 2002-04-16:
Det virker jo helt barokt i forhold til forslaget her, når skatteministeren vel nærmest mener, at de højere danske skatter og afgifter er en fordel, idet han ifølge Politiken fra den 30. marts 2002 udtaler, at bilfabrikkerne derfor ikke vil sætte priserne op, så vi skal åbenbart bare vente og se.
Morten Helveg Petersen (RV), 2006-04-18:
Jeg forsøgte tidligere at læse op fra side 5 i lovforslaget, hvor jeg mener, der er en central passage: »Såfremt Politiets Efterretningstjeneste beslutter at indlede en egentlig efterforskning på baggrund af de modtagne oplysninger, vil dette ske i henhold til de gældende retningslinier herfor, herunder retsplejelovens bestemmelser.«
Mette Gjerskov (S), 2011-12-01:
Så kan jeg også høre, at meget af diskussionen har drejet sig om energiforhandlingerne, og der synes jeg jo måske, det er lidt upassende for mig som fødevareminister at stå og begynde at forhandle om energi på klima- og energiministerens vegne her i Folketingssalen.
Per Clausen (EL), 2006-05-19:
Jeg tror, at det vigtige her er at holde fast i, at når der er et område, hvor vi fra Folketingets side gerne vil understøtte en udvikling i kommunerne, så er et af de redskaber, vi har, at stille en tilskudsordning til rådighed, fordi det somme tider virker stærkt motiverende på kommunalpolitikere, at de kan få adgang til statslige midler.
Kristian Thulesen Dahl (DF), 2006-10-05:
Jamen sagen er jo, at vi ikke mener, at der samlet set er tale om et økonomisk kaos; der er nogle problemer, nogle udfordringer i nogle kommuner, som bl.a. bunder i, at andre kommuner ikke har så svært ved at få lagt budget, fordi de får en bedre økonomi.
Line Barfod (EL), 2008-01-11:
Giver det ikke hr. Tom Behnke anledning til at overveje, om man ikke burde gå videre ad den vej og se, hvad vi kan gøre for indretningen af stadionerne, for den måde politiet agerer på, og for den måde de organiserede fangrupper prøver at forberede sig på osv., så man forebygger, at det overhovedet kommer dertil, at der er nogle optøjer, og at der er noget, som gør, at folk kommer ud i slagsmål eller andet, så man skal til at tage de redskaber i brug?
Søren Søndergaard (EL), 2020-02-28:
Og jeg må indrømme, at jeg ikke bliver voldsomt begejstret eller betrygget, når Kulturministeriet i sin gennemgang af høringssvarene skriver, at ministeriet forudsætter, »at der i direktivet er foretaget en afvejning, der tager hensyn til ytringsfriheden og informationsfriheden.«
Jakob Axel Nielsen (KF), 2010-01-21:
I netværksgruppen, der har Miljøstyrelsen som formand, indgår repræsentanter for Arbejdstilsynet, Forsknings- og Innovationsstyrelsen, Fødevarestyrelsen og Sundhedsstyrelsen og forskere fra Det Nationale Forskningscenter for Arbejdsmiljø, Danmarks Tekniske Universitet og universiteterne i Århus og København.
Lars Løkke Rasmussen (M), 2026-02-18:
Jeg er sådan set enig i, at på det helt principielle plan i den verden, vi befinder os i, må det, han så kaldte the middle powers, altså de mellemstore lande og små lande – et mellemstort land er vi jo ikke – søge alliancer for at bidrage til at opretholde et internationalt regelbaseret samfund helt bredt.
Benny Engelbrecht (S), 2026-02-26:
Til dem, der så måtte fremføre synspunktet om, at vi faktisk ikke er i en situation, hvor man, til trods for at man eksempelvis er folkepensionist, førtidspensionist eller kontanthjælpsmodtager, egentlig synes, at man har behov for det, vil jeg sige, at så har man faktisk ikke mindre end tre valg.
Jeppe Kofod (S), 2022-04-21:
Jeg kan sige, at den gennemgangskonference, der skal være for ikkespredningstraktaten, forhåbentlig kommer til at være til sommer, tror jeg det næste tidspunkt er, og der er det vigtigt, at vi deltager og er aktive i forhold til at lægge et pres på alle parterne her.
Lisbeth Bech Poulsen (SF), 2016-10-28:
Det kan være, at jeg har læst lovforslaget forkert, men jeg vil gerne spørge om noget i forhold til, at politiet ikke længere vil skulle give en advarsel omkring besøgsforbud, hvis der inden for 3 måneder har været givet en advarsel, og man f.eks. er flyttet til nye lokaler.
Susie Jessen (DD), 2024-12-11:
Det, jeg gerne lige vil bruge min tid på at spørge om her, handler om, at Socialdemokratiet måske ikke går så meget op i det her med, hvordan vi finansierer vores velfærdssamfund, når vi kan se de her store annoncer om pensionsalderen, der kører på Socialdemokratiets facebooksider i øjeblikket.
Rasmus Stoklund (S), 2025-11-28:
Men omvendt vil jeg også sige, at som repræsentant for et land med 6 millioner indbyggere, som prøver at sætte en dagsorden i Europarådet blandt de 46 medlemslande, hvor der jo er hundredevis af millioner af mennesker i de respektive stater, er det jo svært for mig at garantere, at det hele kommer til at lykkes.
Poul Nyrup Rasmussen (S), 1998-06-24:
Jeg kom til at tænke på - sagt til hr. Jann Sjursen - at hjemmestyreloven jo i virkeligheden åbner mulighed for, at vi selv kan vælge vores tilknytningsforhold til EU eksempelvis, hvad der jo igen understreger, at der trods alt også på fundamentale områder er indbygget en fleksibilitet, der tager det hensyn, der skal tages, til hver enkelt rigsdels selvbestemmelsesmuligheder.
Trine Pertou Mach (EL), 2023-02-01:
I aftalen fremgår det, at skatteministeren kommer til at tage initiativ til halvårlige orienteringer af aftalepartierne frem til 2025, og vi håber meget, at det også er noget, som man kan lægge ind i udvalget, så den brede kreds af Folketingets partier kan blive inddraget i de orienteringer, hvor status og fremdrift i aftalen vil blive drøftet.
Charlotte Dyremose (KF), 2003-11-21:
Men altså det ændrer jo ikke på - det er så også til hr. René Skau Björnsson - at det, vi gør her, sådan set er, at vi begrænser stigningen i boligstøtten, og at vi så samtidig udbetaler boligstøtten i fremtiden svarende til den reelle indtægt, man har.
Brian Mikkelsen (KF), 1999-04-13:
Så hvis der er nogen som helst tvivl, og hvis der er nogen som helst problemer, så vil vi være med til justeringer på det her område. Med hensyn til de konkrete spørgsmål fra fru Pernille Frahm og hr. Søren Søndergaard kan jeg selvfølgelig ikke sige, hvor langt ned vi vil gå.
Nicolai Wammen (S), 2003-12-18:
Nu er det jo ikke mig, der skal svare på spørgsmål fra hr. Kristian Thulesen Dahl, men jeg vil bare sige, at Socialdemokratiet naturligvis, som traditionen er, stemmer for finansloven, men vi har jo stillet ændringsforslag, fordi den kunne have været meget bedre.
Karina Lorentzen Dehnhardt (SF), 2023-12-14:
Men enhver ordfører i Folketinget ved godt, at når det først er et strukturudvalg, der har kigget på alle de her små retsafdelinger, så er det sikkert som amen i kirken, at så får vi også et forslag, som i sidste ende vil lukke måske ikke alle, men nogle bitingssteder.
Kaare Dybvad Bek (S), 2025-01-29:
Min forgænger, hr. Mattias Tesfaye, lavede jo f.eks. en kategori af lande, som man kalder MENAPT-kategorien, og som omfatter Mellemøsten og Nordafrika, men selv om vi gør det fra Udlændinge- og Integrationsministeriets side, har Danmarks Statistik stadig ikke i deres sådan standardudgivelser valgt at bruge den kategorisering.
Leif Lahn Jensen (S), 2011-11-25:
Jeg kan også godt sige, at den tidligere finansminister, hr. Claus Hjort Frederiksen, i et svar har sagt, at der var 36.000 børn i lavindkomstgruppen i 2001, og at det tal steg med 81 pct. i 2007, hvor der var over 65.000.
Gitte Lillelund Bech (V), 2010-12-01:
For mig lyder det, som om hr. Frank Aaen rent faktisk ønsker, at vi skal overtage ansvaret for alle de fanger, der tages i vores operationsområde, også selv om de tages af de afghanske politifolk, også selv om de tages af de afghanske sikkerhedsstyrker i øvrigt, den afghanske hær.
Kaare Dybvad Bek (S), 2022-05-05:
Man kan synes, det er et meget lille skridt, eller man kan synes, det nærmest kun er at flytte foden en lillebitte smule, men det ændrer jo ikke på, at det er et skridt i den retning, som handler om, at det er nemmere at få arbejdskraft til Danmark.
Margrethe Vestager (RV), 2005-06-14:
Derfor vil jeg gerne meget klart have Venstre til at sige noget om, hvad der er holdningen til det at sikre et voksenpædagogisk miljø, for det er vores oplevelse, at det helt entydigt er det, der gør, at man som voksen siger: Jeg tager en tur med matematikken, også selv om jeg forlod den med et nederlag, dengang jeg selv var ung.
Poul Qvist Jørgensen (S), 2004-11-12:
Som nævnt tror jeg, at ministeriet og de sagkyndige – som jo også er i ministeriet, naturligvis – godt kan belave sig på at skulle overbevise Kulturudvalget og Folketinget om, at man har ramt det snit, der sikrer, at fremtidens forskere, historikere m.fl. får et rimelig retvisende billede.
Peter Skaarup (DF), 2003-01-23:
Hvis Danmark som ene land gik foran og sagde, at vi f.eks. ikke vil tillade Therma ovre i Århus Amt at være med som medproducent i forhold til F-16-fly eller kommende JSF-fly, ville der være andre virksomheder rundtomkring i verden, der bare ville stå i kø for at gøre det samme, og så var vi jo lige vidt. Så den dér idealverden, som jeg nogle gange synes SF prøver at skabe, findes ikke, og derfor vil det være svært at forestille sig, at et forslag som det her overhovedet havde nogen som helst chance for at få nogen virkning på sigt eller nu.
Villum Christensen (LA), 2014-05-28:
Det er kun nogle få måneder siden, at vi så, hvorledes ministeren måtte slukke den første ildebrand, som det nu er blevet benævnt, ved at købe de lejede 67 dobbeltdækkertog, som kostede spidsen af en jetjager, når man på den måde står med hatten i hånden og ikke har handlemuligheder.
Preben Bang Henriksen (V), 2021-05-27:
Hertil kommer, at udstrækningen af den tidsmæssige sammenhæng mellem fremsættelsen af ytringen og selve den ansættelsesretlige reaktion i praksis kan være ganske lang, idet en bestemmelse svarende til ligebehandlingslovens § 16 inden for ytringsfrihedsområdet i princippet vil blive aktualiseret, blot den ansatte på et eller andet senere tidspunkt i sin måske mangeårige ansættelsesperiode har fremsat en kritisk ytring.